Rady pre starostlivosť o prasknutú a popraskanú kožu na rukách
Dobrý deň, ja by som sa sa chcela opýtať čo si mám dať na veľmi popraskané ruky až trhliny na prstoch, skúšala som všelijaké krémy detský od nivei, imunoglukan, infadolan, kortikoidne krémy od kožných lekárov nepomáha mi nič. Prosím súrne poraďte. Ďakujem pekný deň.
Dobrý deň,
ďakujeme za Vašu otázku.
Krém na suchú a popraskanú pokožku rúk má obsahovať zložky, ktoré obnovujú kožnú bariéru (bambucké maslo, lipidy – napríklad ceramidy), regenerujú (panthenol) a hydratujú pokožku (glycerín, kyselina hyalurónová, urea). Obsahu urey sa odporúča vyhnúť v prípade, že máte pokožku s trhlinkami a prasklinami, pretože môžu štípať. Parfumované krémy a konzervačné látky nie sú vhodné, keďže môžu spôsobovať ešte väčšie podráždenie pokožky. Odporúča sa vyhýbať dráždivým čistiacim prostriedkom (napr. pri umývaní riadu,..).
Pri výraznejších ťažkostiach Vám odporúčam
Avène Cicalfate Obnovujúci bariérový krém na ruky
. Tento krém obnovuje a chráni veľmi suché, rozpraskané a podráždené ruky v dôsledku rôznych agresívnych vplyvov (klimatické: mráz, vietor, pri práci: čistiace prostriedky, časté umývanie rúk). Pomáha obnovovať narušenú štruktúru kože, poskytuje jej ochranu a potrebnú výživu. Komplex medi a zinku znižuje riziko množenia baktérií. Na koži vytvára ochrannú bariéru, ktorá chráni ruky ako „druhá koža“ a je vodeodolný.
Ochranný regeneračný krém na veľmi suché ruky je taktiež
URIAGE BARIÉDERM Krém na ruky
, ktorý upokojuje a zjemňuje pokožku so sklonom k podráždeniu vplyvom každodenného života a chemických prípravkov.
Ďalšou možnosťou je
LA ROCHE-POSAY Cicaplast Obnovujúci a ochranný krém na ruky
, s obsahom glycerínu 30%. Upokojuje, chráni a obnovuje kožnú bariéru namáhaných rúk. Zmierňuje vysušenie a pomáha obnove ochrannej kožnej bariéry.
Pokiaľ však už ste mali aj prípravky na lekársky predpis, ktoré nepomohli, je potrebné sa opätovne obrátiť na predpisujúceho lekára a o danej skutočnosti ho upovedomiť.
Prajem všetko dobré.
S pozdravom
Mgr. Emma Halás Haluščíková